[{"text_idx": "#000003", "text": "Uuring: Eesti elanik joob alkoholi ja\u0308rjest rohkem"}, {"text_idx": "#000005", "text": "Mullu tarbisid Eesti elanikud alkohoolseid jooke u\u0308he ta\u0308iskasvanu (vanuses 15 +) kohta absoluutalkoholiks arvestatuna keskmiselt 11,2 liitrit, mis on 1,2 protsenti rohkem kui aasta varem, selgus sotsiaalministeeriumi tellimusel valminud Eesti Konjunktuuriinstituudi uuringust."}, {"text_idx": "#000006", "text": "Otseselt alkoholist po\u0303hjustatud haigustesse ja joobes olekus juhtunud o\u0303nnetuste to\u0303ttu suri 845 inimest, mis la\u0308heneb viimaste aastaku\u0308mnete halvimale na\u0308itajale, selgus uuringust."}, {"text_idx": "#000007", "text": "Suurima osa tarbitud alkoholist moodustasid kanged alkohoolsed joogid ja o\u0303lu. Jookideks u\u0308mberarvestatuna ta\u0308hendab 11,2 liitrit absoluutalkoholi 11,9 liitrit kangeid alkohoolseid jooke, 79,6 liitrit o\u0303lut (umbes 160 pudelit), 16,1 liitrit viinamarjaveine (umbes 21 pudelit) ja 10,6 liitrit muid lahjasid alkohoolseid jooke u\u0308he ta\u0308iskasvanud elaniku kohta."}, {"text_idx": "#000008", "text": "Tarbimise kasv tulenes peamiselt kangete alkohoolsete jookide tarbimise suurenemisest, o\u0303lle tarbimine veidi va\u0308henes (langus 0,1 liitrit)."}, {"text_idx": "#000009", "text": "\"Alkohoolsetest jookidest kasvas muu kange ja lahja alkoholi tarbimine, veini ja viina tarbimine ja\u0308i samale tasemele, kuid o\u0303lle tarbimine langes. Alkohoolsete jookide ostujo\u0303ud on viimastel aastatel kasvanud, kuna elanike sissetulekud on suurenenud alkoholihindadest kiiremini,\" u\u0308tles Eesti Konjunktuuriinstituudi direktor Peeter Raudsepp."}, {"text_idx": "#000010", "text": "\"Ka mullu kasvasid alkoholi hinnad 5,9 protsenti ja brutopalgad 8,9 protsenti, kuid samas suurenes tarbijahinnaindeks 19,4 protsenti, mis viis u\u0308ldkulutused elanike jaoks va\u0308ga ko\u0303rgeks ja va\u0308hendas palkade reaalset va\u0308a\u0308rtust. Selle tulemusel ja\u0308i ka alkoholitarbimise kasv madalamaks, kui oleks vo\u0303inud alkoholi ostujo\u0303u po\u0303hjal eeldada,\" so\u0303nas Raudsepp."}, {"text_idx": "#000011", "text": "Kaupade ja teenuste hindade to\u0303us oli Eesti tarbijate jaoks 2022. aastal va\u0308ga kiire \u2013 19,4 protsenti \u2013, samas alkohoolsed joogid kallinesid oluliselt va\u0308hem \u2013 vaid 5,9 protsenti. Veidi to\u0303usis o\u0303lle ja viinamarjaveinide hind, kuid kange alkoholi hind ja\u0308i 2021. aasta tasemele vo\u0303i odavnes."}, {"text_idx": "#000012", "text": "Eesti inimeste sissetulekud 2022. aastal ja\u0308tkuvalt kasvasid (to\u0303us 8,9 protsenti) ja alkohol muutus ka\u0308ttesaadavamaks. EKI arvutuste kohaselt sai 2022. aastal osta Eestis keskmise netokuupalga eest kuus liitrit viina rohkem kui aasta varem, vo\u0303rreldes u\u0308le-eelmise aastaga saanuks viina enam osta 12 liitrit ja o\u0303lut 24 liitrit."}, {"text_idx": "#000013", "text": "Lisaks soodsale hinnale on Eestis alkohol ka fu\u0308u\u0308siliselt lihtsasti ka\u0308ttesaadavam. Ligi 90 protsenti inimestest jo\u0303uaks enda so\u0303nul la\u0308himasse alkoholi mu\u0308u\u0308gikohta kuni ku\u0308mne minutiga. Mu\u0308u\u0308gikohti on alates 2020. aastast ja\u0308rjest lisandunud ja alkohol on ka\u0308ttesaadav ka la\u0308bi e-kaubanduse ning kiirkullerite. Kui 2022. aasta alguse seisuga oli kehtiv alkoholi mu\u0308u\u0308giluba 9082 mu\u0308u\u0308gikohal, siis 2023. aasta mai alguses 9374 mu\u0308u\u0308gikohal (to\u0303us 3,2 protsenti)."}, {"text_idx": "#000014", "text": "Tervise Arengu Instituudi andmetel suri 2022. aastal otseselt alkoholi liigtarvitamisest tingitud haigustesse 753 inimest, keda on 58 inimest rohkem kui eelmisel aastal. Ko\u0303ige rohkem elusid kaotasime alkoholi to\u0303ttu to\u0308o\u0308ealiste inimeste hulgas vanuses 45\u201364. Otseselt alkoholist po\u0303hjustatud surmade arv suureneb juba viiendat aastat. Vo\u0303ib oletada, et lisaks alkoholi kogutarbimise suurenemisele mo\u0303jutas alkoholiga seotud haigustesse suremist osaliselt ka piiratud juurdepa\u0308a\u0308s tervishoiuteenustele Covid-19 pandeemia ajal ja inimesed ja\u0308id o\u0303igel ajal po\u0308o\u0308rdumisega hiljaks."}, {"text_idx": "#000015", "text": "Surmade statistikasse lisandus 2022. aastal veel ka 92 o\u0303nnetusjuhtumit, milles hukkunud inimesel tuvastati alkohoolne joove. Seega kaotasime otseselt alkoholi to\u0303ttu kokku 845 elu, millele lisanduvad veel kaudselt alkoholist po\u0303hjustatud surmad, mis ja\u0308a\u0308vad surmatunnistustel kajastamata."}, {"text_idx": "#000018", "text": "Politsei so\u0303nul liigub u\u0308ledoosisurmade arv ta\u0308navu mullusega samas tempos"}, {"text_idx": "#000019", "text": "Eestis kasvas alkoholi tarvitamine ka mo\u0308o\u0308dunud aastal"}, {"text_idx": "#000020", "text": "Kurikuulsa ristiisa surma to\u0303ttu vo\u0303ib Sitsiilias puhkeda maffiaso\u0303da"}, {"text_idx": "#000022", "text": "Vihmaussidel on po\u0303llusaagikusele suur ta\u0308htsus"}, {"text_idx": "#000023", "text": "Pikk pa\u0308a\u0308ses esmakordselt po\u0303hikoosseisu, aga langes karikasarjas va\u0308lja"}, {"text_idx": "#000040", "text": "Kolmapa\u0308ev on soe, aga kohati vo\u0303ib hoovihma sadada"}, {"text_idx": "#000041", "text": "U-16 jalgpallikoondis ja\u0308i Iirimaa eakaaslastele kindlalt alla"}, {"text_idx": "#000043", "text": "Farmakoloog: multivitamiinid vo\u0303ib apteegis rahuga riiulile ja\u0308tta"}, {"text_idx": "#000045", "text": "USA kirjutavate to\u0308o\u0308liste vanamoodne streik ja\u0308i ajale jalgu"}, {"text_idx": "#000055", "text": "Kolmapa\u0308eval la\u0308heb ilm veidi soojemaks"}]